**Učebné osnovy - všeobecná časť**

**Predmet: Maďarský jazyk a literatúra**

**Ročník: štvrtý**

**Časová dotácia: 6 hodín týždenne, 198 hodín ročne**

**1. CHARAKTERISTIKA UČEBNÉHO PREDMETU**

Vyučovací predmet maďarský jazyk a literatúra na primárnom stupni vzdelávania v základnej škole s vyučovacím jazykom maďarským má kľúčové postavenie z hľadiska utvárania a získavania komunikatívnej kompetencie ţiakov v materinskom jazyku. V hierarchii vyučovacích predmetov má tento predmet centrálne postavenie. Má komplexný charakter, pretoţe zahŕňa jazykovú oblasť (jazykovú a slohovú zloţku, písanie) a literárnu oblasť (čítanie a literárnu výchovu). Úspešné dosiahnutie cieľov vyučovacieho predmetu je základom úspešného vzdelávania, výchovy, poznávacích procesov, učenia sa a v neposlednom rade aj pri osvojovaní slovenského jazyka a ďalších cudzích jazykov. Sprostredkuje kultúru, kognitívne schopnosti a vzájomnú komunikáciu. Umoţňuje rozvoj osobnosti, sebarealizáciu, socializáciu ţiakov a ich začlenenie do spoločnosti.

Vzdelávací obsah maďarského jazyka a literatúry na primárnom stupni vzdelávania v základnej škole s vyučovacím jazykom maďarským tvoria tri oblasti: *Jazyková komunikácia, Komunikácia a sloh, Čítanie a literatúra.*

V oblasti *Jazyková komunikácia* a *Komunikácia a sloh* ţiaci nadobúdajú kompetencie (vedomosti, zručnosti a postoje) potrebné k osvojovaniu si spisovnej podoby maďarského jazyka. Jednou z hlavných úloh vyučovania materinského jazyka je rozvíjanie jazykovej kompetencie ţiakov z materinského jazyka tak, aby ţiaci veku primerane ovládali schopnosť ústnej a písomnej komunikácie. Jazyková výchova vedie ţiakov k presnému a logickému mysleniu. Vyučovanie gramatického učiva slúţi jednak k vytvoreniu systémovosti gramatiky u ţiakov, jednak k poznaniu štyroch princípov maďarského pravopisu: fonematického, morfematického, etymologického a princípu zjednodušenia. V rámci písania si ţiaci majú osvojiť techniku písania, vytvoriť elementárne základy zručnosti písomného prejavu. V rámci slohovej výchovy a komunikácie sa ţiaci učia vnímať a chápať rozličné jazykové informácie, kultivovane písať, rozprávať a na základe prečítaného alebo počutého textu samostatne sa rozhodovať. Majú spoznať a osvojiť si elementárne základy techniky aktívneho počúvania a osvojiť si techniku reči; poznať, pouţívať komunikáciu. Ústne a písomné vyjadrovacie schopnosti ţiakov sa majú formovať na základe spisovného štandardu s dôrazom aj na spontánne prejavy.

V oblasti *Čítanie a literatúra* si ţiaci majú osvojiť techniku čítania (hlasné a tiché čítanie), verejnú prezentáciu textu a elementárne základy čítania s porozumením. Vyučovanie čítania sa zakladá na reči a začína sa rozvíjaním auditívneho vnímania. Prostredníctvom čítania ţiaci poznávajú prostriedky čítania, všeobecné pojmy, základné literárne druhy a ţánre, učia sa vnímať ich špecifické znaky, chápať autorove umelecké zámery a formulovať vlastné názory o prečítanom diele. Ďalej poznávajú elementárne základy štylizácie textu, štruktúry diela a metriky. Získavajú základné kompetencie rozlišovať fiktívny príbeh od skutočného. Postupne nadobúdajú pamäťové, klasifikačné, aplikačné, analytické, interpretačné, tvorivé a informačné zručnosti. Ţiaci nadobúdajú poznatky, ktoré pozitívne ovplyvňujú ich postoje, ţivotnú hodnotovú orientáciu, empatiu, prosociálne správanie, obohacujú ich duchovne a nadobúdajú etické a estetické kompetencie

**2. CIELE UČEBNÉHO PREDMETU**

Vyučovanie maďarského jazyka ako materinského jazyka na primárnom stupni vzdelávania v základnej škole s vyučovacím jazykom maďarským sa vyznačuje vybudovaním elementárnych základov. Ţiaci sa vzdelávajú a získavajú základné vedomosti prostredníctvom materinského jazyka, preto rozvíjanie spôsobilostí z maďarského jazyka sa prelína celým výchovno-vzdelávacím procesom primárneho vzdelávania.

Rozvíjanie spôsobilostí sa vyznačuje dvomi hlavnými cieľmi:

Položiť základy

- kultúry materinského jazyka,

- literárnej gramotnosti.

V rámci toho ďalšími čiastkovými cieľmi sú:

- rozvíjať elementárne schopnosti, zručnosti a návyky ţiakov,

- vytvárať elementárne vedomosti,

- vychovávať úcte k materinskému jazyku,

- poloţiť základy komunikačných zručností ţiakov,

- zvládnuť základy pravopisnej a výslovnostnej normy,

- rozvíjať vyjadrovacie schopnosti ţiakov,

- dosiahnuť pozitívny postoj ţiakov k čítaniu, k literatúre,

- osvojiť si základy spisovnej podoby materinského jazyka,

- od spontánneho pouţívania pokračovať k uvedomenému osvojovaniu si materinského jazyka,

- uvedomovať si špecifiká dvojjazyčného prostredia a dvojjazyčnosti ţiakov.

Jednou z hlavných úloh vyučovania materinského jazyka je rozvíjanie jazykovej kompetencie žiakov z materinského jazyka tak, aby žiaci veku primerane ovládali schopnosť ústnej a písomnej komunikácie, čo v značnej miere ovplyvní aj úspešné osvojovanie si slovenského jazyka ako štátneho jazyka, príp. osvojovanie ďalších cudzích jazykov u ţiakov maďarskej národnosti. Jazyková kompetencia: adekvátna interpretácia komunikatívnej situácie, schopnosť porozumenia v súlade s porozumením, aktívna účasť v komunikatívnych procesoch.

Ďalšou dôleţitou úlohou je prostredníctvom učebného predmetu vybudovať u ţiakov nasledujúce postoje:

- mať pozitívny vzťah k materinskému jazyku,

- mať odvahu sa vyjadriť, prejaviť,

- sebavedome hovoriť na verejnosti, mať radosť z komunikácie,

- smelo sa zapájať do rozhovorov, klásť otázky,

- smelšie obhajovať, argumentovať vlastný názor,

- smelšie poskytovať spätnú väzbu,

- snaţiť sa aktívnejšie počúvať,

- dokázať kriticky sa prejaviť,

- okrem spisovného vyjadrovania dbať aj na estetickú kvalitu,

- mať pozitívny vzťah k literatúre, k čítaniu,

- prostredníctvom literatúry vnímať svet v ktorom ţije,

- vybudovať si vlastný hodnotový systém, etické a estetické cítenie,

- zvládnuť základy modernej techniky, ich pomocou dosiahnuť pozitívny vzťah k písaniu, čítaniu a literatúre.

**3. KĽÚČOVÉ KOMPETENCIE**

**1. Komunikácia v materinskom jazyku**

- vedieť veku primerane vyjadrovať a tlmočiť svoje myšlienky, pocity a názory ústnou a písomnou formou,

- vedieť interaktívne a kreatívne reagovať primeraným spôsobom v rôznych spoločenských a kultúrnych súvislostiach,

- vedieť klásť otázky a dokázať správne odpovedať,

- rozvíjať slovnú zásobu, vedieť správne pouţívať gramatické javy a jazykové funkcie,

- rozlišovať spisovné a nespisovné výrazy, texty,

- vedieť vyhľadávať, zhromažďovať a spracovávať informácie a vedieť primeraným spôsobom argumentovať,

- správať sa empaticky a pouţívať jazyk pozitívnym a sociálne zodpovedným spôsobom.

**2. Komunikácia v cudzích jazykoch**

- komunikačné zručnosti nadobudnuté v cudzích jazykoch vedieť vyuţiť v materinskom jazyku/ vo vyučovacích jazykoch,

- uvedomovať si kultúrne rozmanitosti so zameraním na medzikultúrnu komunikáciu.

**3. Matematická gramotnosť a kompetencie v oblasti prírodných vied a technológii**

- matematické myslenie pouţívať v logických gramatických operáciách,

- vedieť napísať, prečítať a pouţívať arabské a rímske číslice,

- vedieť pouţívať matematické modely myslenia (logické a priestorové myslenie), - vzorce, grafy, tabuľky a pod. vo vyučovacích jazykoch.

**4. Kompetencia v oblasti informačnej a komunikačnej technológie**

- vedieť vyhľadávať, zhromaţďovať a spracovávať informácie,

- vedieť sa písomne dorozumieť prostredníctvom IKT,

- vedieť veku primerane pouţívať jazykové príručky a slovníky a korigovať podľa nich vlastné texty,

- vedieť sa orientovať v školskej a verejnej kniţnici.

**5. Učiť sa učiť**

- vedieť si efektívne zorganizovať vlastné učenie sa,

- vedieť spracovávať a prispôsobovať nové vedomosti a zručnosti z oblasti vyučovacích jazykov,

- vedieť vedomosti nadobudnuté v škole a ţivotné skúsenosti uplatňovať v rôznych spoločenských a kultúrnych súvislostiach.

**6. Sociálne a občianske kompetencie**

- vedieť veku primerane porozumieť viackultúrnym a sociálno-ekonomickým rozmerom európskych spoločností a spôsobu, akým je národná kultúrna identita prepojená s európskou identitou.

**7. Podnikateľské kompetencie**

- vedieť individuálne aj v tímoch prezentovať svoju prácu (plánovať, organizovať, riadiť, analyzovať, komunikovať, oznamovať, hodnotiť a zaznamenávať).

**8. Kultúrne kompetencie**

- vedieť kreatívne vyjadrovať myšlienky, skúsenosti a emócie prostredníctvom umenia, literatúry a médií,

- vedieť vyuţiť vedomosti o literatúre a kultúre národného a kultúrneho dedičstva v rôznych spoločenských a kultúrnych súvislostiach,

- vedieť vyuţiť základné vedomosti o významných kultúrnych dielach vrátane súčasnej ľudovej kultúry,

- vedieť chápať kultúrnu a jazykovú rozmanitosť v Európe a iných oblastiach sveta, mať potrebu chrániť ju a chápať význam estetických faktorov v kaţdodennom ţivote,

- vedieť oceniť, vyjadriť úctu k umeleckým dielam svojho národa, i k dielam iných národností v danej krajine a celej Európe,

- mať pozitívny postoj, kreativitu a snahu o kultiváciu estetických schopností formou umeleckého vyjadrovania vlastných pocitov a myšlienok a prostredníctvom zapájania sa do kultúrneho ţivota,

- vedieť pochopiť vlastnú kultúru a zmysel pre identitu ako základ otvoreného postoja vo vzťahu k rozmanitosti kultúrneho vyjadrovania a jeho rešpektovania.

**4. PREDMETOVÉ KOMPETENCIE**

Receptívne komunikatívne zručnosti:

Počúvanie – spoznať a osvojiť si elementárne základy techniky aktívneho počúvania.

Čítanie – osvojiť si techniku čítania (hlasné a tiché čítanie), vytvoriť elementárne základy

čítania s porozumením.

Produktívne komunikatívne zručnosti:

Rozprávanie – osvojiť si techniku reči; poznať, pouţívať komunikáciu.

Písanie – osvojiť si techniku písania, vytvoriť elementárne základy zručnosti písomného

prejavu a pravopisu.

**Poznávacie a rečové kompetencie**

Motorické zručnosti

1. Samostatne písať jednoduché texty s dôrazom na dodrţiavanie základných parametrov písma (písané alebo tlačené písmo).

2. Prečítať, podľa predlohy odpísať alebo podľa diktovania napísať a prečítať arabské číslice v súvislosti s učivom v matematike.

Verejná prezentácie textu, verejný prejav

1. Pri ústnom prejave dodrţiavať správne dýchanie, artikuláciu a spisovnú výslovnosť.

2. Osvojiť si výslovnostnú normu s uplatnením suprasegmentálnych javov.

3. Reprodukovať umelecký aj vecný text (doslovne, podrobne, stručne).

Pamäťové, klasifikačné a aplikačné zručnosti

1. Zapamätať si potrebné fakty a definície a vedieť demonštrovať ich znalosť.

2. Vysvetliť podstatu osvojených javov a vzťahov medzi nimi.

3. Pri písomnom prejave aplikovať pravopisnú normu.

Analytické zručnosti

1. Uskutočniť jazykovú analýzu textu, vyhľadávať jazykové javy, vyhodnocovať ich a postupne zatrieďovať.

Tvorivé zručnosti

1. Tvoriť vlastný text.

2. Ústne prezentovať vlastný text.

3. Napísať krátky príbeh (vlastný záţitok alebo vymyslený príbeh).

4. Porozprávať príbeh na danú tému (podľa názvu, obrázkov atď.) s pouţitím priamej reči.

5. Dokončiť rozprávanie alebo neukončené prozaické dielo.

6. Zdramatizovať kratší prozaický alebo básnický text

Informačné zručnosti

1. Pouţívať jazykové príručky a slovníky, korigovať podľa nich vlastné texty.

Komunikačné zručnosti

1. Adekvátne komunikovať s prihliadnutím na komunikačnú situáciu.

2. Vyjadrovať sa neverbálne a chápať neverbálnu komunikáciu.

3. Verejne prezentovať a obhájiť vlastný názor.

**Poznávacie a čitateľské kompetencie**

Technika čítania a verejná prezentácia textu

1. Na základe predchádzajúcej prípravy správne, plynule a s porozumením čítať nahlas aj potichu po príprave texty, ktorých obsah, štýl a jazyk sú primerané skúsenostiam ţiaka.

2. Pri hlasnom čítaní dodrţiavať správne dýchanie, artikuláciu a spisovnú výslovnosť.

3. Výrazne čítať kratšie úryvky z literatúry pre deti a mládeţ.

4. Výrazne recitovať básne, úryvky z prózy.

5. Pri čítaní dramatických textov výrazne reprodukovať priamu reč.

Pamäťové klasifikačné a aplikačné zručnosti

1. Zapamätať si potrebné fakty a definície a vedieť demonštrovať ich znalosť.

2. Vysvetliť podstatu osvojených javov a vzťahov medzi nimi.

Analytické a interpretačné činnosti

1. Zostaviť osnovu prečítaného textu.

2. Určiť hlavnú myšlienku prečítaného textu.

3. Prerozprávať obsah prečítaného textu.

4. Vyjadriť svoje pocity a záţitky z prečítaného textu.

5. Vyhľadávať, identifikovať v literárnych textoch hlavné a vedľajšie postavy, literárne a jazykové prostriedky, vybrané pojmy a výrazy.

6. Pri jednoduchom rozbore literárnych textov pouţívať literárne pojmy.

7. Jednoducho hodnotiť postavy primeraného literárneho diela, určiť ich vzájomný vzťah.

8. Odlišovať prozaické a básnické texty.

9. Odlišovať umelecké a vecné texty.

Tvorivé zručnosti

1. Zreprodukovať, dramatizovať časť rozprávky, poviedky alebo povesti.

2. Na základe vlastnej fantázie dokončiť začatý príbeh formou rozprávania, dramatizácie a ilustrácie.

3. Napísať krátky prozaický útvar.

4. Tvoriť jednoduché rýmy.

5. Inscenovať kratší dramatický text.

Informačné zručnosti

1. Orientovať sa v školskej a verejnej kniţnici.

2. Budovať si vlastnú kniţnicu.

**5. OBSAH**

**Štruktúra vzdelávacej oblasti**

I. JAZYKOVÁ KOMUNIKÁCIA

- písanie

- zvuková rovina jazyka a pravopis

- významová/lexikálna rovina

- tvarová/morfologická rovina

- skladobná /syntaktická rovina

II. KOMUNIKÁCIA A SLOH

- sloh, komunikácia

- ústny a písomný prejav

III. ČÍTANIE A LITERATÚRA

- čítanie textu – technika čítania, základy čítania s porozumením, reprodukcia prečítaného textu, verejná prezentácia textu

- všeobecné pojmy

- základné literárne ţánre

- štylizácia textu

- štruktúra diela

- metrika

- poznanie významných predstaviteľov tvorby pre deti a mládež

**4. ročník**

**Obsahový štandard**

**Jazyková komunikácia**

**Zvuková rovina jazyka a pravopis**

- melódia vety: oznamovacia, opytovacia, rozkazovacia, želacia, zvolacia

- pravopis interpunkčných znamienok

- pravopis hlások j-ly

- spodobovanie

- rozdeľovanie predponových slov

**Významová rovina jazyka**

- odvodené slová

- slovotvorný základ; predpony, prípony

- ustálené slovné spojenia

- príslovie, porekadlo, pranostika,

- slovníky: pravopisný, synonymický, frazeologický

**Tvarová rovina jazyka**

- slovesá: časovanie – minulý čas, budúci čas; osoba (1.2.3.), číslo (jednotné, množné), čas (prítomný, minulý, budúci)

- slovesná predpona

- podstatné mená – konkrétne/abstraktné

- prídavné mená, stupňovanie

- zámená: osobné

- číslovky – základné/radové

- gramatický člen – určitý, neurčitý

**Skladobná rovina jazyka**

- jednoduchá veta – holá, rozvitá

**Komunikácia a sloh**

- jednoduché rozprávanie – časová postupnosť v rozprávaní

- opis – ústne/písomne: predmetu, obrázku/ilustrácie, osoby, zvieraťa

- súkromný list – písomne

- umelecký a vecný text

- názor, diskusia, argument

- správa, pozvánka, plagát, vizitka

- inzerát, reklama

- kľúčové slová, koncept

**Čítanie a literatúra**

**Všeobecné pojmy**

- umelecká literatúra

- literatúra pre deti

- náučná literatúra

**Literárne žánre**

- príslovie, porekadlo, pranostika

- rozprávka – ľudová /autorská

- povesť – ľudová/autorská

- komiks

**Štylizácia textu**

- prirovnanie

- personifikácia/zosobnenie

**Metrika**

**-** rým, rytmus

**Výkonový štandard**

**Jazyková komunikácia**

**Zvuková, významová, tvarová a skladobná rovina jazyka a pravopis**

**Žiak**

- vie správne, bezchybne vymenovať maďarskú abecedu a vyhľadávať, usporiadať slová podľa abecedného poriadku,

- vie správne rozlišovať, vyslovovať a písať krátke a dlhé samohlásky a spoluhlásky,

- vie správne písať a intonovať oznamovacie, opytovacie, rozkazovacie, ţelacie a zvolacie vety,

- vie správne pouţívať interpunkčné znamienka,

- vie správne rozlíšiť a napísať hlásky „j“-„ly“,

- vie správne rozdeľovať slová podľa slabičného princípu a správne rozdeľovať slovesá s predponami,

- vie správne vyslovovať a napísať známe slová, v ktorých dochádza k spodobovaniu,

- formálne rozozná v slovách slovotvorný základ, predpony a prípony, vie tvoriť slová pomocou rôznych prípon,

- vie tvoriť prítomný, minulý a budúci čas slovies,

- vie správne určovať gramatickú kategóriu slovies: osobu, číslo, čas,

- vie v texte rozoznávať všeobecné, vlastné, konkrétne a abstraktné podstatné mená,

- vie správne písať veľké začiatočné písmená na začiatku vlastných podstatných mien,

- vie správne určovať gramatické kategórie podstatných mien a prídavných mien,

- vie správne stupňovať prídavné mená,

- vie v texte vyhľadať a pouţívať osobné zámená a rôzne tvary osobných zámen,

- vie v texte rozoznávať základné a radové číslovky,

- vie v texte rozoznať a správne pouţiť určitý a neurčitý gramatický člen (a, az, egy),

- vie v texte rozoznávať slovesá, podstatné mená, prídavné mená, číslovky, osobné zámená,

- pozná základnú charakteristiku slovies, podstatných mien, prídavných mien, zámen,

čísloviek,

- vie pouţiť poznatky o slovných druhoch v písomnom a ústnom prejave,

- vie vytvoriť holú a rozvitú vetu, dokázať zmeniť holú vetu na rozvitú a naopak,

- vie texte správne zoradiť vety so zameraním na významovú stránku textu,

- vie správne rozoznávať vety podľa obsahu, vie ich tvoriť a správne pouţiť v súvislom písomnom prejave,

- vie správne pouţívať písmená na začiatku vety,

- vie napísať jednoduché vety s pouţitím správnej interpunkcie,

- vie pouţívať slovníky: pravopisný, synonymický, frazeologický,

- vie správne pouţívať pravidlá maďarského pravopisu primerané pre 1. stupeň základnej školy.

**Písanie**

Písanie tvorí aj vo štvrtom ročníku integrálnu súčasť materinského jazyka vo všetkých oblastiach. V rámci osvojovania si techniky písania sa zdokonaľujú písomné zručnosti ţiakov.

**Žiak**

- vie podľa požiadaviek na písmo (normy) a podľa predlohy správne písať tvary malých a veľkých písmen písanej abecedy a arabských číslic,

- vie správne, čitateľne, úhľadne a primerane rýchlo odpisovať a prepisovať rôzne texty,

- vie samostatne napísať jednoduchý text s dôrazom na dodrţiavanie základných parametrov písma (písané alebo tlačené písmo),

- vie správne, čitateľne, úhľadne podľa diktovania alebo pri písaní spamäti napísať jednoduchý, primerane náročný text,

- vie správne prečítať texty napísané písaným písmom, resp. vlastný písomný prejav,

- vie opraviť vlastný písomný prejav – podľa predlohy,

- zvláda základné hygienické, pracovné a estetické návyky spojené s písaním.

**Komunikácia a sloh**

**Žiak**

- v ústnom a písomnom prejave pouţíva vhodné jazykové prostriedky, vie rozlíšiť spisovné a nárečové slová, pozná slová s citovým zafarbením a bez citového zafarbenia a vie ich vhodne pouţiť,

- pri ústnom prejave dodrţiava správnu, spisovnú výslovnosť, vyjadruje sa zrozumiteľne a jazykovo správne,

- disponuje vhodným výberom slovnej zásoby pre 1. stupeň základnej školy,

- vie tvoriť otázky a reagovať na ne, porozumie rôznym informáciám,

- vie poskytnúť informácie o sebe, porozprávať o svojich záţitkoch a vie vyjadriť svoje pocity aj neverbálne,

- vie vyjadriť svoje záţitky z prečítaného textu a z beţných ţivotných situácií v ústnych aj v písomných prejavoch,

- vie opísať ústne aj písomne osoby, zvieratá, predmety, obrázky/ilustrácie,

- vie napísať pohľadnicu, krátky súkromný list,

- vie viesť telefónne rozhovory (aj na mobilnom telefóne),

- vie charakterizovať pojmy: správa, pozvánka, plagát, vizitka, inzerát, reklama,

- vie napísať krátku správu, pozvánku, plagát, vizitku, ktoré obsahujú základné informácie,

- vie vytvoriť krátky inzerát a krátky reklamný text,

- vie zreprodukovať ústne vypočutý alebo prečítaný text (pomocou otázok),

- vie zostaviť osnovu vypočutého alebo prečítaného textu pomocou kľúčových slov,

- vie porozprávať a napísať krátky príbeh podľa osnovy (úvod, jadro záver) s dodrţaním časovej postupnosti.

**Čítanie a literatúra**

**Technika čítania**

**Žiak**

- vie čítať s porozumením nahlas i potichu rôzne druhy primerane obťaţných textov,

- pri hlasnom čítaní dodrţiava správne dýchanie, správnu artikuláciu a spisovnú výslovnosť,

- pri čítaní vyuţíva rôzne druhy stratégií primerane svojim schopnostiam,

- pri čítaní s porozumením sleduje vlastné metakognitívne procesy (s pomocou učiteľa),

- vie zreprodukovať vlastný čitateľský zážitok,

- sa pokúsi o výrazné čítanie umeleckých textov,

- vie rozkladať a skladať krátke texty (na odseky, vety)

- vie vyhľadať v texte kľúčové slová, s pomocou učiteľa,

- vie zostaviť osnovu z prečítaného textu, s pomocou učiteľa,

- vie odlišovať v texte podstatné a okrajové informácie,

- vie pouţívať priamu reč pri dramatizácii textov,

- vie prečítať primerane náročné texty a rozumie im.

**Literárna výchova**

**Žiak**

- vníma literárne texty počúvaním, tichým a výrazným hlasným čítaním, o prečítanom texte vie rozprávať,

- aktívne a tvorivo sa zúčastňuje na dramatizácii,

- vie zreprodukovať dej so zachovaním časovej a príčinnej postupnosti a s obmenami,

- vie výrazne predniesť báseň, krátku prózu, resp. úryvok z prózy (primerane svojim

schopnostiam),

- vie sa orientovať v deji rozprávok, poviedok,

- vie dokončiť začatú rozprávku, príbeh rozprávaním, dramatizáciou, ilustráciou,

- sa pokúsi hodnotiť postavy literárneho diela a určiť ich vzájomný vzťah,

- vie hodnotiť ilustrácie v literárnych textoch,

- vie určiť hlavnú myšlienku prečítaného diela, s pomocou učiteľa,

- sa pokúsi tvoriť jednoduché rýmy,

- vie rozlíšiť umeleckú literatúru od náučnej literatúry,

- pri praktických činnostiach s literárnym textom vie rozoznať: prirovnanie personifikáciu,

- pozná a vysvetlí pojmy: príslovie, porekadlo, pranostika,

- vie charakterizovať pojmy: ľudová rozprávka, autorská rozprávka, ľudová povesť, autorská povesť, komiks, umelecká literatúra, náučná literatúra, literatúra pre deti,

- vie rozlíšiť rozprávku od povesti,

- vie vymenovať niekoľko autorov literatúry pre deti - domácich i zahraničných.

**Odporúčanie**

**Žiak**

- má vedieť naspamäť 8- 10 básničiek,

- má poznať aspoň 8-10 rozprávok (ľudové, autorské), 2-4 povesti (ľudové, autorské),

- vie uviesť názov a autora svojich obľúbených kníh,

- pravidelne navštevuje školskú kniţnicu a dokáţe sa v nej orientovať,

- vie pracovať s mimočítankovou literatúrou, detským časopisom a čitateľským denníkom.

Obsahový štandard zahŕňa záväzné základné učivo, ktoré si má ţiak osvojiť vo štvrtom ročníku. Výkonový štandard obsahuje súhrn poţiadaviek na vedomosti a zručnosti. Vzdelávacie výstupy na konci štvrtého ročníka sú záväzné. Učivo predpísané vo vzdelávacom štandarde môţe učiteľ v rámci Školského vzdelávacieho programu prispôsobiť vedomostnej a jazykovej úrovni danej triedy.